
FORORD


Den filosofiske livssamtale – vishedens poetik


Filosofi udtrykker den fortsatte dialog mellem tænkende mennesker og tilværelsens grundløshed. Det er en alvorlig latter, som forstummer i nattens mulm – og mørke stilhed. I en uendelig bevægelse sigter samtalerne efter den vej, som bevæger de tænkende til at komme i berøring med det væsentlige i tænkningen.


Denne berørthed er den centrale bevægelse, som kommer fra kilden, der lyder som: Philosophia – det er en vej, som ligger foran os, og samtidig en vej, der ligger bag os – når vi tænker dér, hvor ordene taler til os. Når vi tænker, sker disse ord i kærlig harmoni med Enhedens Helhed (Hen Panta).


Vi forundres som tænkende væsener, der vågner en drift og en længsel (orexis & eros), hvis fællesfølelse med ordene anstifter ousia, idea & energeia – og ved længere involvering, bliver vi til Epistamenos (dén, der ved hvordan), dvs. spekulations-kompetente.


Når tænkende mennesker, således som filosoffer, filosoferer, svarer vi på og til livets appel; vi lytter og hører, hvordan den virkelige udfoldelse og udfoldelsens virkelighed, som stemt klarhed, og på forbløffende vis, leder os til sandhedens vished – og poesi.


Anacyclosis


En tilbagevendende, cyklisk bevægelse… Revolution betød oprindeligt restoration, dvs. genopretning, genindførelse, genrejsning, restauration – revolving – revolverende – roterende – føre noget tilbage til en gammel tilstand – at genoprette en gammel tingenes orden – at vende tilbage – at generhverve…


(Inspireret i udpluk fra Hannah Arendt: ”Om revolution”, s. 38-41, 2022)









INTRODUKTION


En mand opsøger viden som han går i krig.


Lysvågen, frygtsom, ærbødig og i fuldkommen tiltro til sig selv.


Castaneda


Den filosofiske fælle


Fornøjelsens helbredelse og helbredelsens fornøjelse – med visdommens fælle; ”at løfte et menneske op på usædvanlige oplevelsestrin” – til sindets klarhed.


Sitio; ”dét sted, hvor man kan føle sig glad og stærk på en naturlig måde”, dét enestående punkt, hvor man kan have det allerbedst; dette gode sted kan føles med øjnene; ligesom i en livlig ceremoni – ligesom i sit hjerte.


Tengo secretos


(nogle hemmeligheder)


En fælle hjælper og giver råd – gør livet rigere, leder handlingerne og fremmer viden.


Esto se masca


(det skal tygges)


Led efter alle de vidundere der findes omkring en.


Masca, masca


(tyg det, tyg det)


En fælle er en kraft, som er i stand til at føre et menneske ud over dets egne grænser – føre en ud for at give en kraft.


El escogido


(den udvalgte)


Du hæfter dig for meget ved dig selv.


El sereno


(natteluften)


En ukontrollabel nervøsitet, nedsænket i et hav.


Chanate


(solsort)


Det mindste sug, en menneskeskikkelses fingerfærdighed.


El dia de las ánimas


(alle sjæles dag)


Et skyggefuldt sted, vismandens fjender:


1. Frygten


At være fuldt og helt bange og alligevel ikke standse.

2. Klarheden


Gør øjnene blinde, forkludrer, gør dumdristig og indbildsk.

3. Magten


Lunefuld, svigter, besejrer, trodser – holder alle i skak.

4. Alderen


En evig længsel efter at hvile – at lægge sig ned og glemme – at kaste trætheden af sig.

Venlighedens snor


At leve rigtigt i hjertets udvidelse, i forsvarsløs forladthed, med et åbent sår, hvor sveddråbernes mørke morgenlys – højlydt og blindt – glitrer i en susen af sandfærdigt liv.


”Et liv levet med omtanke, et godt stærkt liv”.


Un camino entre cantidades de caminos


Hvad som helst er én af et utal af veje


Har denne vej et hjerte?


Kratlandets ingensteder – en glædelig rejse gør en stærk.


Tankeløse advarsler, sørgmodighedens uhyggelige tanke.


Tusmørkets hvælvinger, diffus tåge, vanvittige glimt.


Se det ukendte.


Zanjitas


Riller


Buldermørke, natteluft – skyfri – overfladevand.


Sebo de tripa


Indvoldene


Stikkende lugt, skælvende massiv mørke, i vemodets nat.


Fløj i flovhed – morgenmørket dampede –i kredsløbets piben.


En sjælden hvisken i halvmørkets omsorgsfulde stirren.


Siver frit, sviende knastør – fugtende sved – gned.


Indkapslet i småstykker –i vidtåbne øjenkroge.


I hjertets ekko – et virvar af; hvordan man skal leve.

